Hawston skrik nie vir aanslag | Netwerk24
Hawston skrik nie vir aanslag
Die ondersteuners van Hawston Skrik vir Niks kan nie wag om hul gunstelingrugbyspan Saterdag 7 Julie in aksie te sien nie.
Hawston-rugbyklub sal hierdie na­week uiteindelik teen Botrivier kragte meet en die ondersteuners sien baie uit na dié stryd.
Die gemoedere loop hoog op sosiale media tussen die ondersteuners van Hawston en Botrivier oor wie die wedstryd gaan wen.
Die Rangers van Botrivier lê tans boaan die punteleer nadat die span ver­lede Saterdag vir Atlantics met ’n tel­ling van 40-10 geklop het.
Hawston Skrik vir Niks het nie verle­de Saterdag gespeel nie wat beteken dat hulle geen punte aangeteken het nie en sodoende na die tweede plek geskuif het. As Hawston Skrik vir Niks hierdie naweek wen, sal hul weer eerste op die punteleer wees.
Davie Lawrence, ’n vurige Boland-rugbyondersteuner, sê ná Hawston en Botrivier se wedstryd dié Saterdag, sal die eerste ronde van die Boland-grootuitdaagreeks in die Overberg voltooi wees en sal ’n tweede ronde volg. Die datum van die tweede ronde is nog nie vasgestel nie.
Al die ander Overberg-rugbyspanne het reeds hul wedstryde voltooi en ondersteuners wag nou net op Hawston en Botrivier. Dié spanne gaan vir groot spanning en opwinding sorg – nie net vir die bestuur en spelers nie, maar ook vir die ondersteuners.
Hawston speel teen Botrivier in Botrivier. Ondersteuners word aangemoedig om hul spanne te kom ondersteun.
30 Junie het heelwat spanne wedstryde gespeel: Caledon vs. Botrivier 25-22; Black Leaves (Gansbaai) vs. Genadendal 48-22 en Rangers (Bredasdorp) vs. Atlantics 40-10.